3. ΠΡΟΕΔΡΙΚΟΝ ΔΙΑΤΑΓΜΑ της 24/30 Ιουν. 1933 Περί συστάσεως διαρκούς επιτροπής προς παροχήν γνωμών επί τη συμμετοχή ή μη της χώρας μας εις διεθνείς ή παγκοσμίους εκθέσεις και την οργάνωσιν της συμμετοχής εις αυτάς. Άρθρον μόνον.-Συνιστώμεν διαρκή επιτροπήν, της οποίας σκοπός θα είναι η παροχή γνωμών περί της συμμετοχής ή μη εις διεθνείς ή παγκοσμίους εκθέσεις και η οργάνωσις της συμμετοχής εις τας εν λόγω εκθέσεις κατόπιν εντολής του επί (της Εθνικής Οικονομίας) υπουργού, αποτελουμένην εκ των μελών του (παρά τη υπηρεσία ξένων και εκθέσεων διοικητικού συμβουλίου) και εκ των: 1) Προέδρου του εμπορικού και βιομηχανικού επιμελητηρίου Αθηνών, 2)Προέδρου του εμπορικού και βιομηχανικού επιμελητηρίου Πειραιώς, 3)Προέδρου γεωργικού επιμελητηρίου Αθηνών, 4)Προέδρου επαγγελματικού επιμελητηρίου Αθηνών, 5)Προέδρου  Σελ. 258 συνδέσμου βιομηχάνων, 6)Του διευθυντού της διεθνούς εκθέσεως Θεσσαλονίκης. 7)Του διευθυντού της γεωργικής εταιρείας εν Αθήναις. 8)Ενός των διευθυντών της Αγροτικής Τραπέζης, υπό ταύτης υποδεικνυομένου. Πρόεδρος της επιτροπής είναι ο (πρόεδρος του διοικητικού συμβουλίου της υπηρεσίας ξένων και εκθέσεων). Η επιτροπή εκλέγει μεταξύ των μελών αυτής δύο αντιπροέδρους. Τα θέματα εισηγείται ο διευθυντής (της υπηρεσίας ξένων και εκθέσεων). Η επιτροπή ευρίσκεται εν απαρτία παρόντων 5 εκ των μελών αυτής. 